Document ID: /roh_data/filtered/fineweb-2-filterrobots_roh.jsonl.gz/61548

Tge è «BeReal»?
L'applicaziun vul mussar, cuntrari ad autras raits socialas il mintga di uschia sco el è – senza filters e spontan. L'applicaziun vul cunquai dapli autenticitad e realissem sco plattafurma da social media.
Co funcziuna l'app?
Mintga di survegnan ils utilisaders e las utilisadras in messadi da l'applicaziun durant differentas uras, ma tuts e tuttas il medem mument. Lura ha mintgin e mintgina 2 minutas temp da far ina fotografia. L'applicaziun fotografescha en il medem mument cun la camera davostiers e davanttiers.
Sch'ins na fa betg la fotografia cura che l'applicaziun trametta il messadi vegn inditgà en l'applicaziun ch'ins haja fatg memia tard la fotografia. Pir cura ch'ins ha fatg sez la fotografia entaifer 2 minutas pon ins guardar las fotografias dals amis e las amias. Be lez vesan lura las fotografias e quai era be durant in di.